stanford-oval/wikipedia huggingface dataset:
מרג'ורי מורנינגסטאר (סרט)

| --- | --- |
כרזת הסרט
כרזת הסרט
 מבוסס על:  הרומן "מרג'ורי מורנינגסטאר" של הרמן ווק
 בימוי:  אירווינג ראפר
 הופק בידי:  מילטון ספרלינג
 תסריט:  אוורט פרימן
 עריכה:  פולמר בלנקסטד
 שחקנים ראשיים:  נטלי ווד ג'ין קלי
 מוזיקה:  מקס שטיינר
 צילום:  הארי סטרדלינג
 מדינה:  ארצות הברית ארצות הברית
 חברה מפיצה:  האחים וורנר
 הקרנת בכורה:  24 באפריל 1958
 משך הקרנה:  128 דקות
 שפת הסרט:  אנגלית
 סוגה:  סרט רומנטי, קומדיה רומנטית, סרט דרמה, סרט מבוסס יצירה ספרותית 
 מקום התרחשות:  ניו יורק 
 הכנסות:  3,000,000 ‏$
 דף הסרט ב־IMDb
 
מרג'ורי מורנינגסטאר (Marjorie Morningstar) הוא סרט קולנוע אמריקאי מסוגת מלודרמה רומנטית משנת 1958 בבימויו של אירווינג ראפר, עם נטלי ווד וג'ין קלי בתפקידים הראשיים.
התסריט מבוסס על רב המכר "מרג'ורי מורנינגסטאר" (אנ') של הרמן ווק משנת 1955.
העלילה היא על צעירה יהודית בניו יורק החולמת על קריירת משחק למרות התנגדות הוריה הרוצים שתלך בתלם כמו כל בחורה יהודית, תתחתן עם יהודי מבוסס ותקים משפחה. בספר מתרחשת העלילה בשנות ה-30 ובסרט בשנות ה-50. הבדל נוסף הוא כאשר היא מבינה שלא תהיה שחקנית גדולה בספר היא נישאת ליהודי ומקימה משפחה כרצון הוריה, ובסרט היא מנסה בכל זאת לחזור לקריירת משחק.
בסרט יש תיאור של שני טקסים יהודיים - בר מצווה וסדר פסח.
המוזיקה נכתבה על ידי מקס שטיינר. השיר "אהבה יקרה מאד" ("A Very Precious Love") של סמי פיין ופול פרנסיס ובסטר, מושר על ידי ג'ין קלי ומושמע לאורך הסרט. השיר היה מועמד לפרס אוסקר לשיר המקורי הטוב ביותר אבל הפסיד לשיר ז'יז'י מסרט בשם זה.
קרולין ג'ונס הייתה מועמדת לפרס גלובוס הזהב לשחקנית חדשה ומבטיחה ביותר.
תקציר העלילה

מרג'ורי מורגנסטרן (נטלי ווד) היא צעירה יהודית בת 18 הלומדת משחק במכללת האנטר היוקרתית בניו יורק. הוריה הם ארנולד (אוורט סלואן) ורוז (קלייר טרבור) ואחיה הוא סת' (הווארד ברט) החוגג בר מצווה ונעזר בקריאת ההפטרה בדודו סמסון (אד וין).
ההורים רוצים שתתחתן עם סנדי לאם (אד בירנס) שלאביו יש חנות כלבו גדולה. סנדי קונה טבעת אירוסין ומגיש למרג'ורי אבל היא דוחה אותו לצערם של ההורים. היא רוצה להיות עצמאית ושחקנית. מרשה זלנקו (קרולין ג'ונס) היא חברתה הקרובה של מרג'ורי במכללה. היא מציעה לה להצטרף בקיץ כמדריכה למחנה נוער ברצועת הבורשט באפסטייט ניו יורק.
באחד הלילות הן חומקות בסירה לאתר נופש למבוגרים באזור בשם "הרוח הדרומית". הן פוגשות שם את מנהל האירועים נואל אירמן (ג'ין קלי) שמנגן ושר "אהבה יקרה מאד" וכל הצעירות מביטות בו בהערצה. מרג'ורי מתאהבת בו מיד אף על פי שהוא מבוגר ממנה ב-15 שנים וידוע כרודף שמלות.
ההורים המודאגים שולחים את הדוד סמסון שיקבל ג'וב באתר וישגיח על אחייניתו. נואל מבהיר למרג'ורי כי אינו איש של משפחה ומכנה אותה "שירלי" שהכוונה לבחורה יהודית ששומעת בקול הוריה ומקימה משפחה. הוא גם אינו מאמין בדת ושינה את שמו היהודי מארמן לאיירמן. הוא מציע למרג'ורי להחליף את שמה לשם הבמה - מורנינגסטאר.
וואלי רונקין (מרטין מילנר) הוא מחזאי צעיר ומבטיח המחזר אחרי מרג'ורי, אך היא מעדיפה את נואל. הוריה של מרג'ורי מבקרים במקום ומביעים את התנגדותם לקשר הזה. לאחר שהדוד סמסון נפטר באתר מהתקף לב, חוזרת מרג'ורי למכללה ומכירה באותו זמן את הרופא היהודי ד"ר האריס (מרטין בלסם). לפתע חוזר נואל לניו יורק שם קיבל עבודה כפרסומאי ומרג'ורי חוזרת אליו. הוריה מזמינים את נואל לסדר פסח בחוג המשפחה.
וולי מצליח כמחזאי ונואל מקנא בו. הוא מתפטר מעבודתו ומתחיל לצרוך אלכוהול. מרג'ורי מוצאת בחדרו אישה אחרת - אמוגן נורמן (רותה לי). מרשה מתחתנת עם לו מייקלסון (ג'סי ווייט) מפיק יהודי עשיר שמבטיח לממן הצגה פרי עטו של נואל. ההצגה נוחלת כישלון חרוץ ונואל עוזב את ארצות הברית ונודד באירופה. מרג'ורי מחפשת אחריו ולבסוף נפגשת בלונדון בוואלי שמגלה לה כי נואל חזר לארצות הברית במימונו. מרג'ורי מגיעה ל"רוח הדרומית", ומוצאת את נואל מוקף בבחורות צעירות. היא מבינה שזה לא בשבילה וחוזרת לאוטובוס שם מחכה לה וואלי שאולי ילווה אותה כעת בשאיפתה להיות שחקנית.
צוות השחקנים

| שם השחקן/ית | שם הדמות | הערות |
| --- | --- | --- |
| נטלי ווד | מרג'ורי מורגנסטרן |  |
| ג'ין קלי | נואל אירמן | במאי/כוריאוגרף |
| קלייר טרבור | רוז מורגנסטרן |  |
| קרולין ג'ונס | מרשה זלנקו |  |
| אוורט סלואן | ארנולד מורגנסטרן |  |
| הווארד ברט | סת' מוגנסטרן | אח של מרג'ורי |
| מרטין מילנר | וואלי רונקין | מחזאי |
| אד וין | הדוד סמסון |  |
| מרטין בלסם | ד"ר האריס |  |
| אד בירנס | סנדי לאם |  |
| רותה לי | אימוג'ן נורמן |  |
| ג'סי ווייט | לו מייקלסון | מפיק |
חטיבת טביב ראשון לציון

תבנית:מוסד לימודי
חטיבת הביניים ע"ש מרדכי טביב היא בין החטיבות הראשונות בראשון לציון והוקמה בשנת הלימודים ה'תשמ"ד (ספטמבר 1983). החטיבה נקראת על שמו של הסופר והמשורר מרדכי טביב שהיה תושב שכונת שיבת ציון בראשון לציון ותרם רבות לעיר בתחום התרבותי.
את החטיבה ניהלו:
בין השנים ה'תשמ"ד - ה'תשמ"ו: ציפי לביא
בין השנים ה'תשמ"ז - ה'תשנ"ז: רעיה בירן
בין השנים ה'תשנ"ח - ה'תשע"ד: חגית גוטדינר
בין השנים ה'תשע"ד - ה'תשפ"ג: דינה אלסנר-אדמי
משנת הלימודים ה'תשפ"ד: הגר קון
במסגרת תהליך הארגון מחדש בחינוך העל-יסודי בעיר, השתלבה החטיבה במבנה בית הספר השש-שנתי "מקיף ו'" בשנת הלימודים ה'תשע"ו (2015/2016).
מגמות

בחטיבה זו מגמות מגוונות כמו:
מגמת מופ"ת - (ראשי תיבות של מתמטיקה, פיזיקה ותרבות קהילתית). בעמותת מופת נכללים בתי ספר רבים בישראל, והם מדגישים את מקצועות המדעים המדויקים: מתמטיקה, כימיה, פיזיקה. במסגרת התרבות תלמידי כיתות מופת יוצאים לפעילויות העשרה כדוגמת קונצרטים בנוסף לפעילויות האחרות. תלמידי כיתת-מופ"ת ילמדו במתכונת שש-שנתית. כדי להתקבל לכיתה זאת תחילה יש לעבור 2 מכינות (תקופות קצרות של לימודים בהן לומדים אנגלית, מתמטיקה ופיזיקה, ואחרי כל מכינה יש מבחן) אשר בסופן בית הספר יקבע מי ילמד בכיתת מופת. (להרחבה)
מגמה מדעית טכנולוגית - היא תוכנית מצוינות יוקרתית, ייחודית ופורצת דרך לקידום עתידם של התלמידים בתחומי המדעים השונים. התוכנית חושפת את התלמידים בפני נושאים מתקדמים מתחום המדע והטכנולוגיה כגון ביולוגיה, כימיה, פיזיקה ומדעי המחשב. מטרת התוכנית היא לייצר מסלול מצוינות שש שנתי המוביל לתעודת בגרות איכותית בתחומי המדע והטכנולוגיה. התוכנית מופעלת בחטיבת הביניים ובחטיבה העליונה.
מגמת מחוננים- בשנת תשע"ח (2017) נפתחה כיתת מחוננים בחטיבה. המגמה שמה דגש על לימודי מקצועות העשרה כגון פיזיקה, פילוסופיה ומנדרינית.
מגמת ספורט (כיתת אתלטיקה קלה)- כיתות הספורט ההישגיות שפועלות בעידוד ובתמיכה של הנהלת
בית-הספר יצרו כיתות ספורט הישגיות, המבוקשות מאוד בעיר ובסביבה. מבין בוגרי המגמה ניתן למנות את פיטר פלצ'יק.
בכל שכבת גיל יש בין חמש לשש כיתות וכיתת חנ"מ.
מגמות > מגמות שהיו בעבר

מגמת ניו מדיה - כיתה הלומדת את תחומי האומנות, כגון: צילום וקולנוע, ציור, מחול, ואת מקצוע העיתונות.
סימארון (סרט, 1960)

| --- | --- |
כרזת סימארון 1960
כרזת סימארון 1960
 מבוסס על:  ספר: עדנה פרבר
 בימוי:  אנתוני מאן, צ'ארלס וולטרס 
 הופק בידי:  אדמונד גריינג'ר
 תסריט:  ארנולד שולמן 
 עריכה:  ג'ון דנינג 
 שחקנים ראשיים:  גלן פורד מריה של  ארתור או'קונל אן בקסטר
 מוזיקה:  פרנץ וקסמן 
 צילום:  רוברט סרטיס
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 שיטת הפצה:  וידאו על פי דרישה 
 הקרנת בכורה:  1 בדצמבר 1960
 משך הקרנה:  147 דק' 
 שפת הסרט:  אנגלית 
 סוגה:  מערבון 
 מקום התרחשות:  אוקלהומה 
 תקציב:  5,421,000‏$
 הכנסות:  4,825,000‏$
 דף הסרט ב־IMDb
 
סימארון (באנגלית: Cimarron) סרט מערבון אפי אמריקאי משנת 1960 בבימויו של אנתוני מאן עם גלן פורד ומריה של בתפקידים הראשיים.
התסריט מבוסס על רב-מכר בשם זה מאת עדנה פרבר משנת 1929. יש בו תיאור של התיישבות הלבנים הראשונים  באזור סימארון שהוא כיום חלק מאוקלהומה,  עם בעיות של גזענות, התעשרות ממציאת נפט ושחיתות בעקבות זה כמו בספרה ענק.
גרסה מוקדמת יותר הופקה ב-1931 וזכתה בשלושה פרסי אוסקר.
הסרט היה מועמד לפרס אוסקר על העיצוב האמנותי והסאונד.
תקציר העלילה

סברה (מריה של) מקנזס סיטי, נישאת ליאנסי קראוואט (גלן פורד) שמתעתד לקחת אותה ולהתיישב באזור שומם בחבל סימרון, שם עומדת הממשלה לחלק קרקע בחינם למי שיגיע לשם ראשון. הוריה מתנגדים לכך אך היא יוצאת בעקבות אהבתה ליאנסי. בדרך הם פוגשים ואוספים לעגלתם את טום ווייט (ארתור או'קונל), אשתו שרה (מרסדס מקיימברידג') וילדיהם. הם מתיישבים בעיירה אוסייג'
ב-22 באפריל 1889 מתחיל המרוץ לקבלת האדמות (אנ') כשמאות מתיישבים דוהרים בעגלותיהם כדי להיות הראשונים. את יאנסי משיגה דיקסי (אן בקסטר), אשה יפה וקלת דעת המחזרת ללא הצלחה אחרי יאנסי וזוכה באדמה. במרוץ המטורף נהרג סאם פגלר (רוברט קייט), עורך עיתון ואשתו מוויס (אלין מקמהון) מחליטה לחזור לאוסייג' וכן יאנסי וסברה. יאנסי ממשיך להפעיל את העיתון Oklahoma Wigwam, עם עוזרו ג'ס (הארי מורגן).
מתיישבים פושטים על בתי אינדיאניים ובראשם הגזען בוב ינטיס (ריצ'רד מקגרואו); הם מבצעים לינץ' באינדיאני, יאנסי יורה בינטיס, ולוקח את אלמנת האינדיאני ובתה לחיות אתם. סברה יולדת בן וקוראת לו סימארון ("סים").
פושעים פורצים לעיירה במטרה לשדוד בנק. הם נכשלים, פורצים לבית ספר במטרה לקחת בני ערובה. הפושעים הם ווס (ויק מורו) ובילי (ראס טמבלין) שעליהם יש פרס גבוה. יאנסי מתערב ושניהם נהרגים אך יאנסי מסרב לקבל את הפרס על ההריגה, דבר שמוביל לריב קשה עם סברה. יאנסי נעלם לחמש שנים לאלסקה וקובה.
סים מתאהב ברובי, בתו האנדיאנית של בן, רובי, ובגלל הגזענות הכללית וההתנגדות של סברה הם עוברים לאורגון. בשטח מתגלה נפט וטום וויט נעשה מיליונר ומשתלט בעורמה גם על אדמות האנדיאנים. יאנסי כותב על השחיתות ומוזמן לוושינגטון לקבל הצעה להיתמנות מושל אוקלהומה תמורת "שיתוף פעולה". הוא מסרב ובזה הוא מנפץ את תקוותיה של סברה להתקדם, חל ביניהם קרע והוא עוזב לאירופה. סברה נשארת לבד ובעזרת הלוואה מידידה היהודי סול לוי (דייוויד אופטושו) היא מרחיבה את העיתון והופכת אותו לנפוץ וריווחי.
ב-1914 פורצת מלחמת העולם הראשונה וסברה מקבלת מברק שיאנסי נהרג בקרב.
נאמנים (סרט)

| --- | --- |

כרזת הסרט בעברית
 מבוסס על:  נאמנים מאת ורוניקה רות'
 בימוי:  רוברט שוונטקה 
 הופק בידי:  לוסי פישר ניל בורגר  פויה שבזיאן  דגלאס ויק
 תסריט:  ורוניקה רות'  עקיבא גולדסמן  בריאן דאפילד
 עריכה:  סטיוארט לוי 
 שחקנים ראשיים:  שיילין וודלי תיאו ג'יימס זואי קרביץ אנסל אלגורט נעמי ווטס ג'ף דניאלס
 מוזיקה:  ג'וזף טראפאנס 
 צילום:  פלורין בלהאוס 
 מדינה:  ארצות הברית ארצות הברית
 חברת הפקה:  Red Wagon Entertainment   Summit Entertainment
 חברה מפיצה:  Lionsgate Summit Entertainment
 שיטת הפצה:  וידאו על פי דרישה 
 הקרנת בכורה:  17 במרץ 2016
 משך הקרנה:  139 דקות
 שפת הסרט:  אנגלית 
 סוגה:  סרט מדע בדיוני, סרט דיסטופי, סרט מבוסס יצירה ספרותית, סרט רומנטי, סרט הרפתקאות, סרט פוסט-אפוקליפטי, סרט פעולה 
 מקום התרחשות:  ג'ורג'יה, שיקגו 
 הכנסות:  179 מיליון דולר
 הכנסות באתר מוג'ו:   allegiant
 דף הסרט ב־IMDb
 
נאמנים (באנגלית: The Divergent Series: Allegiant) הוא סרט קולנוע מדע בדיוני בבימויו של רוברט שוונטקה המבוסס על הספר השלישי נאמנים בסדרת הספרים "מפוצלים" מאת ורוניקה רות'. זהו סרט ההמשך לסרט מורדים משנת 2015 ובדומה לקודמו נעשה בהפקת לוסי פישר, פויה שבזיאן, דגלאס ויק ועל פי תסריט של בריאן דאפילד ועקיבא גולדסמן. על כיסא הבימוי הופקד שוב רוברט שוונטקה. שיילין וודלי, תיאו ג'יימס, אנסל אלגורט, ריי סטיבנסון ונעמי ווטס מככבים בסרט.
עלילת הסרט ממשיכה את קורותיה של טריס פריור. לאחר אירועי הסרט הקודם טריס נאלצת להימלט עם פור מעבר לחומה המקיפה את שיקגו, ולראשונה הם עוזבים את העיר כדי למצוא פתרון למצב. יציאתם אל מחוץ לחומה מביאה אותם לגילויים חדשים, והם מבינים שהם ניצבים בפני החלטות הרות גורל. בדומה לסרטי נעורים המבוססים על ספרים אחרים, הספר השלישי בסדרה היה אמור להיות מפוצל לשני סרטים. עקב הכישלון הקופתי של סרט זה, בוטלה ההפקה של הסרט האחרון בסדרה, והצופים נותרו עם סוף פתוח.
צילומי הסרט החלו במאי 2015 באטלנטה והושלמו באוגוסט באותה שנה. הקרנת הבכורה בישראל נערכה ב-17 במרץ 2016.
הדמויות הראשיות

ביאטריס "טריס" פריור - שיילין וודלי
טוביאס "פור" איטון - תיאו ג'יימס
כיילב פריור - אנסל אלגורט
קריסטינה - זואי קרביץ
פטר - מיילס טלר
אוולין ג'ונסון איטון - נעמי ווטס
ג'והנה רייס - אוקטביה ספנסר
לין - רוזה סלזאר
נטלי פריור - אשלי ג'אד
דייוויד - ג'ף דניאלס
מתיו - ביל סקארסגארד
ג'ק קאנג - דניאל דיי קים
אדגר - ג'וני וסטון
הדמויות הראשיות > שיווק

הקדימון הרשמי הופץ בנובמבר 2015.
סטלה דאלאס

| --- | --- |
כרזת הסרט
כרזת הסרט
 מבוסס על:  הרומן סטלה דאלאס של Olive Higgins Prouty
 בימוי:  קינג וידור 
 הופק בידי:  סמואל גולדווין 
 תסריט:  מרי צ'ייס, תאודור ריבס
 עריכה:  דייוויד ברטרטון
 שחקנים ראשיים:  ברברה סטנוויק ג'ון בולס אן שירלי
 מוזיקה:  אלפרד ניומן 
 צילום:  רודולף מטה 
 מדינה:  ארצות הברית 
 חברת הפקה:  סמואל גולדווין הפקות 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  6 באוגוסט 1937
 משך הקרנה:  106 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית, סרט רומנטי 
 מקום התרחשות:  מסצ'וסטס 
 דף הסרט ב־IMDb
 
סטלה דאלאס (באנגלית: Stella Dallas) הוא סרט דרמה אמריקאי משנת 1937 בבימויו של קינג וידור, עם ברברה סטנוויק, ג'ון בולס ואן אשלי בתפקידים הראשיים.
התסריט מבוסס על הרומן "סטלה דאלאס" משנת 1923 של אוליב היגינס פרוטי (אנ').
העיבוד הראשון לרומן היה סרט אילם בשנת 1925. בשנת 1957 הופק רימייק לסטלה דאלאס בשם "סטלה" עם בט מידלר וג'ון גודמן בתפקידים הראשיים.
ברברה סטנוויק הייתה מועמדת לפרס אוסקר לשחקנית הטובה ביותר.
אן אשלי הייתה מועמדת לפרס אוסקר לשחקנית המשנה הטובה ביותר.
תקציר העלילה

סטלה מרטין (ברברה סטנוויק) היא בחורה צעירה ויפה שגרה עם הוריה ואחיה בעיירה קטנה במסצ'וסטס שרוב תושביה עובדים במנסרת עץ. היא שואפת להעלות את מעמדה החברתי. סטיבן דאלאס (ריצ'רד בויל) הוא המנכ"ל של המנסרה. הוא אביו של בנקאי עשיר שהתאבד לאחר שירד מנכסיו. בעקבות זאת גם בוטלו האירוסין של סטיבן לבחירת ליבו הלן והוא עזב הכל והתיישב בעיירה הזאת.
באמתלה של הבאת אוכל לאביה, היא מגיעה למנסרה ופוגשת "במקרה" את סטיבן הזקוק לבת זוג. מתפתח רומן שמסתיים בנישואין ובלידם בתם לורל "לולי".
הלידה גורמת לשנוי בהתנהגותה של סטלה. בניגוד לסטיבן הענוב והמנומס, היא מתחילה להתנהג באופן מוחצן במסיבות ומתרועעת עם בטלן ושתיין בשם אד מון (אלן הייל). סטיבן וסטלה לא מפסיקים לריב וכאשר הוא מקבל עבודה בניו יורק עם משכורת טובה, היא מסרבת לעבור לשם ונשארת בעיירה עם לורל. התנהגותה של סטלה היא מוחצנת ואנשים נרתעים ממנה. ביום ההולדת ה-13 של לורל הן מכינות מסיבה מושקעת ומצפות למוזמנים אבל אף אחד לא מגיע.
בניו יורק פוגש סטיבן את ארוסתו לשעבר הלן (ברברה או'ניל) שכעת היא אלמנה עשירה עם שלושה ילדים והקשר ביניהם נוצר מחדש. לורל המתבגרת (אן שרלי) מגיעה מדי פעם לבלות אתם והיא מתקבלת כחלק מהמשפחה.
סטיבן מבקש להתגרש מסטלה אך היא מסרבת והתנהגותה הופכת מוחצנת יותר. לורל מכירה את ריצ'רד (טים הולט) והרומן ביניהם מתהדק. סטלה מוזמנת לפגוש את אמו של ריצ'רד, ומגיעה לפגישה בשמלה צעקנית ובהתנהגות בוטה, כולם מצחקקים עליה ולורל בורחת מהמקום. רק אז מבינה סטלה שהתנהגותה גורמת נזק ללורל. היא נוסעת לניו יורק, נפגשת עם הלן ומשכנעת אותה לקבל את לורל כאחת מהמשפחה והיא מצידה תסכים לקבל גט מסטיבן שיוכל כעת להתחתן איתה. לורל מסכימה לעבור לגור בניו יורק. כאשר געגועיה לסטלה גוברים, היא מגיעה אליה וסטלה משקרת לה כי היא עומדת להינשא לאד ולעבור לדרום אמריקה. הקשר עם ריצ'רד מתהדק והם מחליטים להתחתן.
סטלה מוזמת לחתונה אבל לא רוצה "לקלקל" את החתונה בנוכחותה. היא עומדת בגשם בחוץ ומתבוננת דרך החלון הפתוח, בכומר המשיא את בני הזוג כשדמעות אושר זולגות מעיניה. זאת אחת הסצנות המפורסמות בהיסטוריה של הקולנוע.
זאב סמילנסקי (1954)

ערך זה עוסק במתמטיקאי, איש היי-טק וסופר ישראלי. אם התכוונתם לחלוץ, סופר עברי ועיתונאי, סבו של נשוא הערך, ראו .
| --- | --- |

 לידה:  1 ביוני 1954 (בן 70) רחובות, ישראל 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית 
 סוגה:  שירה 
 
זאב סמילנסקי (נולד ב-1 ביוני 1954) הוא מתמטיקאי ואיש היי-טק ישראלי בעבר וכיום עוסק בעיקר בכתיבת שירה ופרוזה.
ביוגרפיה

סמילנסקי נולד וגדל ברחובות. הוא בנם הצעיר של הציירת נעמי סמילנסקי (לבית וולמן) והסופר ס. יזהר. יש לו אח (ישראל) ואחות (הילה). הוא קרוי של שם סבו (מצד אביו), זאב סמילנסקי, שהיה חלוץ, סופר, עיתונאי ומורה. למד ב"בית חינוך לילדי עובדים" ובהמשך בקריית החינוך ע"ש עמוס דה שליט ברחובות. לאחר סיום לימודיו שירת בנח"ל, תחילה כחייל, ואחר כך כקצין.
לאחר תום שירותו הצבאי למד לתואר ראשון, שני ושלישי באוניברסיטה העברית בירושלים: בשנים 1977–1980, למד מתמטיקה ופיזיקה לתואר ראשון. בשנים 1980–1981 למד מתמטיקה לתואר שני. בשנים 1982–1985 למד מתמטיקה לתואר שלישי. במהלך הדוקטורט נסע לשנה אחת (1984) לאנגליה, והתמחה שם בנושא מחקרו בהנחייתו של פרופ' פיטר מקמאלן (אנ') ביוניברסיטי קולג' לונדון. את עבודת הדוקטור בנושא של "פאונים קמורים" (ענף של הגאומטריה) כתב בהנחייתו של פרופ' מיכה פרלס.
ביוגרפיה > פעילותו בתחום ההיי-טק

עם סיום לימודיו פנה לעבוד בחברות מובילות בהיי-טק בישראל: סאיטקס (1989-1985), אורבוט שהפכה לאורבוטק (1989-1995) וחברות נוספות. הוא התמחה באלגוריתמיקה ובמיוחד בראיית מכונה (ענף בתחום בינה מלאכותית שמאפשר למחשבים יכולת לזהות תבניות בנתונים ויזואליים).
בשנת 1999 שינה כיוון מקצועי והתחיל לעבוד בחברת קומפיוג'ן בנושאים של ביולוגיה וביוטכנולוגיה. אחרי כך עבד בחברת פרוקוגניה באותו תחום.
מכל אחד משני העיסוקים המרכזיים האלה שבחייו המקצועיים – ראיית מכונה וביוטכנולוגיה – נולדו חברות חדשניות, שאת הטכנולוגיה שלהן פיתח, וגם כתב את הפטנטים העיקריים המגנים עליהן. החברה האחת, אמזה (Emza) עוסקת במצלמות זעירות חכמות, והחברה השנייה, אנימה ביוטק (Anima Biotech) בפיתוח תרופות. הוא עבד בשתיהן שנים רבות כמוביל הפיתוח הטכנולוגי, ועד היום ממשיך לתת להן ייעוץ מקצועי בתחומי התמחותו.
ביוגרפיה > עיסוקו בכתיבה

סמילנסקי החל לעסוק בכתיבה רק בסוף שנות ה-40 שלו: במרץ 2001, לקראת יום הולדתה ה-47 של אשתו, כתב לה עשרה שירי אהבה. את מחזור-השירים האישיים האלה הדפיס וכרך במהדורה מצומצמת.
אחרי כן המשיך לכתוב שירה, ופרסם שתי אסופות שירה: "צבע ביתך" (2016) ו"בארות הגפרית הישנות" (2020).
בהמשך, עבר לכתוב סיפורים קצרים שהתפרסמו בכתבי העת הספרותיים מאזניים, הו! ו-עתון 77, באתר "מעבורת" ובאסופת סיפורים קצרים של הוצאת "פטל".
בשנים 2020–2022 כתב שני ספרי פרוזה:
"בג'נקיה" (2021) - ספר שמתמקד בעיר רמלה ובסביבתה הכפרית.
"כסף" (2022) - ספר שגיבורו הוא אסטרופיזיקאי ישראלי שחי בארצות הברית ומסתפק במועט, אך מקבל הצעה כספית מפתה מחברה פיננסית בוול-סטריט.
ספרו "בג'נקיה" עובד בשנת 2021 לתיאטרון על ידי שרון בבילה במסגרת תיאטרון רמלה (בהנהלתו האמנותית של יוסי ג'וז כהן).
עיסוקים נוספים

עוסק בייצור יין בכרם המשפחתי. בבעלותה של משפחתו נמצא יקב הבוטיק "יקב מישר". ביקב מתקיימים גם אירועים שונים המשלבים יין, אמנות, שירה ומוזיקה. בשנת 2010 במאמר דעה בעיתון "הארץ" הסביר סמילנסקי מדוע היין ביקב שבבעלותו איננו כשר.
משפחתו

נשוי לחיה לבית קוצ'ינסקי שהייתה מורה לחינוך מיוחד וכובענית. אב לשני בנים, עופר ושאול.
סמילנסקי ממשיך מסורת משפחתית של עיסוק בכתיבה ספרותית: בנוסף לאביו ס. יזהר וסבו זאב סמילנסקי שהיו סופרים, גם אחי-סבו דוד סמילנסקי והדודים של סבו משה סמילנסקי ומאיר-סיקו סמילנסקי היו סופרים עבריים.
מתגורר מאז שנת 1989 במושב מישר. בבית הסמוך לו עברו להתגורר גם הוריו, מגיל 75 ועד למותם.
פרסים שקיבל

2013 - מחזור השירים שלו "קין", זכה בפרס ראשון בתחרות ״שירת המדע״ מטעם מכון ויצמן למדע למדענים כותבים
2021 - הספר "בג'נקיה" זכה בפרס גדעון תלפז לספרי ביכורים
פרסומיו > ספריו

צבע ביתך: שירים, רעננה, אבן חושן, 2016 (בעריכת אגי משעול).
בארות הגפרית הישנות, חיפה, פרדס הוצאה לאור, 2020 (בעריכת אלי הירש).
בג׳נקיה, חיפה, פרדס ספרים,2021 (בעריכת אלי הירש).
כסף (רומן), הוצאת פטל, 2022 (בעריכת אלי הירש).
הלוויתן של סבא (ספר ילדים, איירה: רותי קפלנסקי), הוצאת פטל, 2022 (בעריכת אלי הירש).
פרסומיו > מבחר מסיפוריו הקצרים

זאב סמילנסקי, חוצן, מעבורת - פרויקט הסיפור הקצר
זאב סמילנסקי, ילד קטן, מאזנים גיליון 2, יוני 2019, עמ' 22-32
זאב סמילנסקי, יפית וראובן, מאזנים גיליון 3, אוגוסט 2019, עמ' 74-95
זאב סמילנסקי, גן עדן של פליטים, עתון 77, יוני-יולי 2019, עמ' 63-65
פרסומיו > מאמרי דעה בעיתון "הארץ"

סמילנסקי כותב מאמרי דעה ב"הארץ". להלן מבחר מהם:
זאב סמילנסקי, היין שלנו לא כשר, באתר הארץ, 12 באוגוסט 2010
זאב סמילנסקי, כן לחתוך, כי אנחנו יהודים, באתר הארץ, 18 בנובמבר 2021
זאב סמילנסקי, פה כבר אי אפשר יותר, נחדש את המסורת ונצא לגלות, באתר הארץ, 26 בנובמבר 2022
פרסומיו > פטנטים רשומים

לסמילנסקי מעל 30 פטנטים רשומים. בחלקם הוא רשום כממציא היחיד, וחלקם רשומים על שם קבוצת ממציאים שבה הוא נכלל.
הערות שוליים

↑  זאב סמילנסקי, פריקות של פאונים וקבוצות פוליהדרליות (בהנחיית מיכה אשר פרלס), ירושלים: האוניברסיטה העברית בירושלים, מכון איינשטיין למתמטיקה ולימודי מחשב, 1986
↑  שניר הנדלר, פרוקוגניה תנסה לגייס בבורסה בתל אביב 7.65 מיליון שקל, באתר כלכליסט, 10 באוקטובר 2011
↑  emza, emza
↑  animabiotech, animabiotech
↑  מעבורת, באתר מעבורת
↑  יקב מישר, באתר יקב מישר
↑  זאב סמילנסקי, היין שלנו לא כשר, באתר הארץ, 12 באוגוסט 2010
↑   בועז יזרעאלי, "כסף" של זאב סמילנסקי מצטיין בקצב עלילתי, באתר הארץ, 14 במרץ 2023
↑   זאב סמילנסקי, זאב סמילנסקי, באתר הארץ, 17 באוגוסט 2023
↑  רשימת הפטנטים של זאב סמילנסקי, באתר Google Patents
| --- | --- |
בקרת זהויות :  NLI: 987007603947905171  BnF: cb17161631q (data)  ISNI: 0000 0004 6359 642X  LCCN: no2017002974  VIAF: 201447196   WorldCat (עם VIAF): 201447196
סיפור בדים

| --- | --- |
כרזת הסרט
כרזת הסרט
 בימוי:  ג'ושוע לוגאן
 הופק בידי:  ג'ושוע לוגאן
 תסריט:  ג'וליוס אפשטיין
 עריכה:  פיליפ אנדרסון
 שחקנים ראשיים:  אנתוני פרקינס ג'יין פונדה
 מוזיקה:  סיריל מוקרידג'
 צילום:  אלסוורת' פרדריקס
 מדינה:  ארצות הברית ארצות הברית
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  6 באפריל 1960
 משך הקרנה:  91 דקות
 שפת הסרט:  אנגלית
 סוגה:  קומדיה רומנטית 
 מקום התרחשות:  קליפורניה 
 הכנסות:  1,700,000 ‏$
 דף הסרט ב־IMDb
 
סיפור בדים (באנגלית: Tall Story) סרט קומדיה רומנטית אמריקאי משנת 1960 בהפקתו ובבימויו של ג'ושוע לוגאן, עם אנתוני פרקינס וג'יין פונדה בתפקידים הראשיים.
התסריט נכתב על ידי ג'וליוס אפשטיין והוא מבוסס על הרומן The Homecoming Game של הווארד נמירוב (אנ') (1957) שעל פיו נכתב המחזה "Tall Story" בידי ראסל קרוז והווארד לינדסי (1959).
זו הייתה הופעתה הראשונה של ג'יין פונדה. והיא זכתה על כך בפרס גלובוס הזהב לשחקנית מתחילה מבטיחה.
העלילה מתרחשת בקולג' שכל גאוותו בקבוצת הכדורסל עם השחקנים הגבוהים שלו ומכאן שם הסרט באנגלית.
את שיר הנושא "Tall Story", שר בובי דארין בפתיחת הסרט.
זו הופעתו הראשונה של רוברט רדפורד בקולנוע. הוא משחק שחקן כדורסל (ללא קרדיט).
תקציר העלילה

ג'ון ריידר (ג'יין פונדה) מגיעה לקולג' קסטר לכאורה כדי ללמוד כלכלת בית אבל הסיבה העקרית היא להתקרב לאליל הכדורסל הגבוה והנאה של הקולג', ריי בלנט (אנתוני פרקינס).
כדי להתקרב אליו היא משתתפת בקבוצת המעודדות ו"נתקלת" מדי פעם בריי וכן נרשמת לקורס לכימיה של פרופ' אוסמן (מרק קונולי) ולקורס לאתיקה של פרופ' סאליבן (ריי ווטסון) כדי שתוכל לשבת לצידו. היא משמשת שמרטפית לילדיו של פרופ' סאליבן ביחד עם ריי ושם הם מתנשקים לראשונה.
הם מוזמנים לידידיהם פרד ג'נסון (טום לוהלין) ואשתו פרידה (ברברה דארו) המתגוררים בקרוואן צפוף ליד הקולג'. טום מראה להם את הדירה ובעיקר את המקלחת הצרה. הוא מעודד את שניהם להיכנס למקלחת והם נכנסים, נצמדים זה לזה ומחליטים באותו רגע להתארס. טום מודיע להם שהוא עוזב את הקולג' ומוכן למכור להם את הקרוואן אבל לריי אין כסף מספיק לקנייה.
בקולג' עומד להיערך משחק כדורסל חשוב ויוקרתי בין נבחרת הקולג' לנבחרת מרוסיה בשם "הספוטניקים".
ריי שעובד לפרנסתו כנהג מונית, מקבל ידיעה בקשר שבתא הכפפות יש כסף כדמי קדימה אם יזייף במשחק ויביא לניצחון הרוסים שאנשים הימרו עליהם בהרבה כסף. ריי מהסס וכדי לא להשתתף במשחק הוא מכשיל עצמו במבחן באתיקה אצל פרופ' סאליבן ובגלל זה נפסל לשחק.
הסטודנטים סוערים, מפגינים לפני ביתו של סאליבן ושורפים בובה בדמותו אולם הוא לא מוכן לערוך לריי מבחן מתקן. ריי מקבל עוד 2500 דולר כשוחד ומחליט לגלות זאת לפרופסורים. הם לוקחים את הכסף ובמקום לפנות למשטרה הם הולכים למועדון הימורים, רואים שם שני טיפוסים חשודים ומאשימים אותם אבל מתברר שאלה סוכני משטרה...
שני הפרופסורים נאזקים ומובאים לאולם הספורט בו נמצא כעת התובע הכללי. הטעות מתבררת והם משוחררים.
המצב במשחק גרוע, הרוסים מובילים. פרופ' סאליבן מוכן "לשחרר" את ריי למשחק רק אם יענה נכון על עשר שאלות באתיקה. המבחן מורט העצבים נמשך והמשחק מגיע לדקות האחרון. ריי עובר את ה"בחינה" מתלבש מהר, מצטרף למשחק ובדקות האחרונות קולע סל אחרי סל ומסיים את המשחק בנקודה אחת לטובת נבחרת הקולג'.
כולם שמחים, חוגגים וצוהלים ופרופסור סאליבן מחזיר את הכסף לזוג הצעיר כדי שיוכלו לקנות את הקארוון ולהתחיל את חייהם כזוג נשוי.
סוזן לנוקס

| --- | --- |
כרזת הסרט
כרזת הסרט
 מבוסס על:  רומן של דייוויד גרהם פיליפס
 בימוי:  רוברט לאונרד 
 הופק בידי:  רוברט ז. לאונרד
 תסריט:  ונדה טאצ'וק, ליאון גורדון, זלדה סירס 
 עריכה:  מרגרט בות' 
 שחקנים ראשיים:  גרטה גרבו  קלארק גייבל
 מוזיקה:  ויליאם אקסט 
 צילום:  ויליאם דניאלס 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 הקרנת בכורה:  10 בספטמבר 1931
 משך הקרנה:  76 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית 
 דף הסרט ב־IMDb
 
סוזן לנוקס (באנגלית: Susan Lenox (Her Fall and Rise)) הוא סרט קולנוע אמריקאי משנת 1931 עם גרטה גרבו וקלארק גייבל בתפקידים הראשיים. זה הסרט היחיד שבו הופיעו ביחד.
התסריט מבוסס על הרומן Susan Lenox (Her Fall and Rise) דייוויד גרהם פיליפס (אנ') משנת 1912.